Diari Oficial de la Generalitat Valenciana


Sumari del DOGV 4509, del 28-05-2003 (2003/6178)

RESOLUCIÓ de 23 de maig de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol General entre la Generalitat Valenciana, el Ministeri de Medi Ambient i l'Ajuntament d'Altea (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/6178


Data del document
:   23-05-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Obres Públiques, Urbanisme i Transports
    * Altea
    * administració central
    * administració local
    * protecció del litoral
    * cooperació administrativa

RESOLUCIO de 23 de maig de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol General entre la Generalitat Valenciana, el Ministeri de Medi Ambient i l'Ajuntament d'Altea (Alacant). [2003/M6178]
  
Subscrit, després de la tramitació prèvia reglamentària, entre la Generalitat Valenciana, el Ministeri de Medi Ambient i l'Ajuntament d'Altea, el 17 de juliol de 2002, un protocol general de col·laboració, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0242/2003, i que figura com a annex d'esta resolució.
  
València, 23 de maig de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol General entre la Generalitat Valenciana, el Ministeri de Medi Ambient i l'Ajuntament d'Altea (Alacant).
  
Altea, 17 de juliol de 2002.
  
Reunits
  
José Luis Olivas Martínez, president del Consell en funcions.
  
Jaume Matas Palou, ministre de Medi Ambient.
  
Miguel Ortiz Saragossa, alcalde d'Altea.
  
Manifesten
  
El Ministeri de Medi Ambient, i si és procedent, la Secretaria d'Estat d'Aigües i Costes, l'Ajuntament d'Altea i la Generalitat Valenciana, a través de la Conselleria d'Obres Públiques, Urbanisme i Transports, tenen intenció de millorar des del punt de vista mediambiental el litoral del municipi d'Altea, com també facilitar el seu ús i el gaudi públics.
  
Només una òptima coordinació de les actuacions de les distintes administracions públiques, estatal, autonòmica i local, permetrà actuar i assolir objectius integrals de protecció i defensa de la costa.
  
Les tres administracions desitgen expressar la seua voluntat de desenrotllar un pla que coordine i harmonitze les actuacions en la franja costera d'Altea en un marc sostenible i compatible amb el medi natural.
  
En conseqüència han decidit establir les pautes que han de regir l'actuació de cada una de les administracions que intervenen, i fixen al mateix temps el marc general i la metodologia per al desenrotllament de la seua col·laboració quant a la sistematització de les seues activitats per a la protecció de la costa i que s'ha de concretar en la firma d'un conveni de col·laboració ajustada a les previsions contingudes en la Llei de Règim Jurídic de les Administracions Públiques i del Procediment Administratiu Comú.
  
Per tot això, es firma el present protocol general, amb subjecció a les següents:
  
Clàusules
  
Primera
  
El present protocol d'intencions té com a objecte fixar el marc de col·laboració entre el Ministeri de Medi Ambient, la Comunitat Autònoma de València i l'Ajuntament d'Altea a fi de donar un tractament adequat a la costa d'este terme municipal.
  
Segona
  
En el termini més breu possible, les tres administracions es comprometen a haver realitzat els tràmits necessaris per a possibilitar la firma d'un conveni de col·laboració que arreplegue, de la manera adequada i després del compliment previ de les previsions legals vigents, les intencions que es plasmen en el present protocol.
  
Tercera
  
Les actuacions que, per a la consecució del precitat objecte, pretenen desenrotllar-se, i l'import de les quals es fixarà en el futur conveni de col·laboració, consistixen en la millora mediambiental del front litoral del nucli urbà d'Altea.
  
Quarta
  
És intenció de les administracions firmants assumir el finançament d'eixes actuacions amb la participació de la iniciativa privada, i els percentatges que s'establisquen, de conformitat amb el que arreplega la legislació sectorial que siga d'aplicació.
  
Cinquena
  
L'aprovació, la licitació, la contractació i la direcció de l'obra es realitzarà en el Ministeri de Medi Ambient.
  
Serà a càrrec de l'administració local la seua conservació, el manteniment i, si és procedent, l'explotació d'acord amb la legislació vigent.
  
Sisena
  
És intenció de les administracions firmants que els terrenys necessaris per a l'execució de les obres que, si és procedent, s'ubiquen fora del domini públic, siguen aportats per l'Ajuntament d'Altea. En tot cas, abans d'iniciar la licitació del projecte de què es tracte, la dita administració pública haurà de certificar la plena disponibilitat dels terrenys, que es pretén que queden incorporats al domini públic.
  
Setena
  
La viabilitat i la concreció de les intencions exposades en el present protocol general hauran de ser objecte del conveni de col·laboració a què es referix l'estipulació segona i que contindrà les mencions que arreplega l'article 6.2 de la Llei de Règim Jurídic de les Administracions Públiques i del Procediment Administratiu Comú.
  
I com a prova de conformitat, firmen el present document en triple versió.
  
El president del Consell en funcions,
  
JOSÉ LUIS OLIVAS MARTÍNEZ
  
El ministre de Medi Ambient,
  
JAUME MATAS PALOU
  
L'alcalde d'Altea,